[image: ]ОБЩИНСКИ СЪВЕТ
8000 Бургас, ул. „Александровска” № 26
тел.: 056/ 84 13 00; факс: 056/ 86 09 10
www.burgascouncil.org; e-mail: council@burgas.org

ПОСТОЯННА КОМИСИЯ ПО НАУКА, ИНОВАЦИИ И ОПЕРАТИВНИ ПРОГРАМИ


ПРОТОКОЛ №19

Днес, 20.07.2021 г., от 09:00 часа, в Зала 2, находяща се на ет. 1, в сградата на Община Бургас, ул. „Александровска“ 26, се проведе заседание на Постоянната комисия по наука, иновации и оперативни програми.		
На заседанието на комисията присъстваха проф. д-р Сотир Сотиров – председател, проф. д-р Севдалина Турманова – зам.-председател и  членове: Иво Баев, Йордан Георгиев, Виолета Илиева, Тони Минасян и Георги Събев.
От общинска администрация присъстваха: Йорданка Ананиева – зам.-кмет "Образование, здравеопазване, социални дейности и младежки политики", Диана Саватева – зам.-кмет "Култура, туризъм и спорт", Златина Георгиева – директор на дирекция "Правно-нормативно обслужване", Ивелина Стратева – директор на дирекция "Икономика и стопански дейности", Андрей Рунчев – директор на ОП "Транспорт", Радовеста Стюърт – директор на ОП „Туризъм“ и Божидар Кънчев – секретар на Община Бургас.
Заседанието откри и ръководи председателят на ПКНИОП – проф. д-р Сотир Сотиров. Със 7 гл. „за“, 0 гл. „против“ и 0 гл. „въздържали се“, се прие следният 

ДНЕВЕН РЕД 

1. ОбС 08-00-11757 Докладна записка от Йорданка Бенова – Ананиева – за кмет на Община Бургас, съгласно заповед №1936/14.07.2021 г., относно: Приемане на Наредба  за допълнение и изменение на Наредбата за определянето и администрирането на местните такси и цени на услуги на територията на Община Бургас 

2.  ОбС 08-00-11756 Докладна записка от Йорданка Бенова – Ананиева – за кмет на Община Бургас, съгласно заповед №1936/14.07.2021 г., относно: Приемане на Наредба за изменение и допълнение Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, приета с решение на Общински съвет – Бургас

3. ОбС 08-00-11771 Докладна записка от д-р Даниела Стоянова Божинова – общински съветник от "Демократична България Обединение“/ПП „Зелено движение“, относно: Приемане на Наредба за изменение и допълнение  на Наредбата за опазване на обществения ред на територията на община Бургас 

4. ОбС 08-00-11776 Докладна записка от Диана Саватева – зам.-кмет "Култура, туризъм и спорт", относно: Приемане на Правилник за изменение и допълнение на Правилника за организацията и дейността на общинско предприятие "Туризъм" 

5. ОбС 08-00-11780 Докладна записка от Весна Балтина – за кмет на Община Бургас, съгласно Заповед №1936/14.07.2021 г., относно: Кандидатстване на Община Бургас по процедура „Използване на геотермална енергия за отопление или за отопление и охлаждане в сгради държавна или общинска собственост“, финансирана по програма „Възобновяема енергия, енергийна ефективност и енергийна сигурност“ от Финансовия механизъм на Европейското икономическо пространство 2014-2021 г. 
---------------------------------------------------------------------------------------

Точка 1

ОбС 08-00-11757
Докладна записка от Йорданка Бенова – Ананиева – за кмет на Община Бургас, съгласно заповед №1936/14.07.2021 г., относно: Приемане на Наредба  за допълнение и изменение на Наредбата за определянето и администрирането на местните такси и цени на услуги на територията на Община Бургас

Диана Саватева – зам.-кмет "Култура, туризъм и спорт" даде разяснение по докладната записка.
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
Точка 2

ОбС 08-00-11756
Докладна записка от Йорданка Бенова – Ананиева – за кмет на Община Бургас, съгласно заповед №1936/14.07.2021 г., относно: Приемане на Наредба за изменение и допълнение Наредбата за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, приета с решение на Общински съвет – Бургас

Андрей Рунчев – директор на ОП "Транспорт" даде разяснение по докладната записка.
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
Точка 3

ОбС 08-00-11771
Докладна записка от д-р Даниела Стоянова Божинова – общински съветник от "Демократична България Обединение“/ПП „Зелено движение“, относно: Приемане на Наредба за изменение и допълнение  на Наредбата за опазване на обществения ред на територията на община Бургас

Виолета Илиева каза, че ще подкрепи докладната записка, тъй като институцията, която е под нейно ръководство, е била потърпевша от именно този нормативен пропуск - на едно място, в един и същи час и ден да се събират поддръжници на две различни тези. Тя даде пример с "Бургас прайд", където организаторите са привлекли като участници ученици с цел хулигански прояви и извличане на политически дивидент. 
Божидар Кънчев – секретар на Община Бургас заяви, че според общинска администрация предложението е незаконосъобразно поради факта, че липсва законова делегация въз основа, на която Общинският съвет да упражни нормотворческата си функция.
[bookmark: _GoBack]Иво Баев каза, че ще подкрепи докладната записката, като чисто в житейски план е съгласен с мнението на Виолета Илиева. Той конкретизира, че тясната рамка, която се дава в проекта за решение, е напълно подходяща.
Йордан Георгиев изрази мнение, че се създава предпоставка за провокативни действия.
След приключване на разискванията по докладната записка и в резултат на явно гласуване, с 2 гл. "за", 1 гл. "против" и 4 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:

Не подкрепя докладната записка и проекта за решение.
---------------------------------------------------------------------------------------
Точка 4

ОбС 08-00-11776
Докладна записка от Диана Саватева – зам.-кмет "Култура, туризъм и спорт", относно: Приемане на Правилник за изменение и допълнение на Правилника за организацията и дейността на общинско предприятие "Туризъм"

Диана Саватева – зам.-кмет "Култура, туризъм и спорт" и Радовеста Стюърт – директор на ОП „Туризъм“ дадоха разяснения по предложените промени в Правилника и отговориха на въпроси на Комисията.
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
Точка 5

ОбС 08-00-11780
Докладна записка от Весна Балтина – за кмет на Община Бургас, съгласно Заповед №1936/14.07.2021 г., относно: Кандидатстване на Община Бургас по процедура „Използване на геотермална енергия за отопление или за отопление и охлаждане в сгради държавна или общинска собственост“, финансирана по програма „Възобновяема енергия, енергийна ефективност и енергийна сигурност“ от Финансовия механизъм на Европейското икономическо пространство 2014-2021 г.

Йорданка Ананиева – зам.-кмет "Образование, здравеопазване, социални дейности и младежки политики" разясни докладната записка и отговори на въпроси на Георги Събев.
В резултат на явно гласуване по докладната записка, със 7 гл. "за", 0 гл. "против" и 0 гл. "въздържали се", членовете на Постоянната комисия по наука, иновации и оперативни програми взеха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------











ПРЕДСЕДАТЕЛ:   ………………………..
							  (ПРОФ. Д-Р СОТИР СОТИРОВ )



ПРОТОКОЛИСТ:    ………………………
			(Ренета Райкова)
3

image1.png




